มีเลือดออกคล้ายประจำเดือน หลังจากกินยาคุมฉุกเฉินได้5วันค่ะ แต่เลือดออกไม่มากนะคะ ตอนเห็นเลือดแห้งแล้วออกสีน้ำตาล พอออกกำลังกายเข้าห้องน้ำ เลือดมีสีแดงเลยค่ะ มีอะไรกับแฟน แต่แฟนไม่ได้หลั่งในนะคะ แต่ก็ไม่เชื่อใจแฟนเลยไปซื้อยาคุมมากินอีกวันนึงค่ะ แล้วตอนมีอะไรกันตอนประจำเดือนใกล้หมดด้วยค่ะ ตอนแฟนเอาอวัยวะเพศออกมา ก็มีเลือดติดอยู่ คุณว่าหนูจะท้องไมคะ เครียดจริงค่ะ😭
สวัสดีค่ะ อาการเลือดออกผิดปกติจากช่องคลอด อาจเกิดจาก-ผลข้างเคียงจากการใช้ยาคุมกำเนิด เช่นยาคุมฉุกเฉิน-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ภาวะแทรกซ้อนจากการตั้งครรภ์-ถ้าปนออกมากับปัสสาวะ อาจมีภาวะทางเดินปัสสาวะอักเสบดังนั้นอาจจจะยังเป็นผลข้างเคียงจากยาได้ หากออกมาไม่มาก แนะนำสังเกตอาการไปก่อนว่าค่อยๆดีขึ้นหรือไม่ หากยังเลือดออกมากขึ้นเรื่อยๆ ปวดหน่วงท้องน้อยมาก ควรไปพบสูตินรีแพทย์ อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น หากเกิดการตั้งครรภ์ การมีเลือดออกอาจเกิดจากภาวะแทรกซ้อนจากการตั้งครรภ์ ควรรีบไปพบแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง